Here is a page extracted from Wikipedia that may contain CSS, HTML, and a lot of unformatted text.

Title: 1500 metros lisos en os Chuegos Olimpicos d'Atenas 1896
Content: Os 1500 metros lisos en os Chuegos Olimpicos d'Atenas 1896 estió una cursa que estió parte d'o programa de l'Atletismo en os Chuegos Olimpicos de 1896. Ista cursa ye una cursa en a que s'ha de fer una distancia de 1.500 metros, libres d'obstaclos, o mes rapido posible. Estió a cursa en pista de mas largaria d'istos chuegos y se fació en o Estadio Panathinaiko estando a zaguera preba d'o segundo diya de competició.

En estar a primera vegada que se feba ista cursa en ista distancia en unos Chuegos Olimpicos o ganador, Teddy Flack, establió o primer récord olimpico d'a preba.

Formato de competición 
O sistema ta disputar-la fue de final directa, no habió fase de clasificación y os ueito inscritos en a preba disputoron a final. Os atletas dioron un poquet mas de 4 voltas y meya ta completar a distancia en tener el estadio Panathinaiko 330 metros de cuerda.

Desembolique d'a cursa 
En a cursa o francés Albin Lermusiaux fue o primer en imposar un fuerte ritmo en a tercera vuelta, aconsiguiendo avantalla con o resto de partecipants, pero antis de terminar, en a zaguera vuelta li superoron l'australián Teddy Flack y o estausunidense Arthur Blake, que yera o favorito, ganando l'australián en un disputau final, con o estausnidense en a segunda posición y o francés en a tercera, ganando as respectives medallas cadagún. Cuatreno fue Carl Galle y os cuatre atletas griegos os cuatre zaguers con tiempo desconoixiu, y os d'os zaguers con a suya posición también desconoixida. Cal destacar que en estar a primera cursa olimpica en ista distancia o ganador establió o primer récord olimpico d'a preba.

Clasificación 
 OR = Récord olimpico (Olympic Record).

Vinclos externos 
  Os 1.500 metros lisos en os Chuegos Olimpicos d'Atenas 1896 en sports-reference.com.

Atletismo en os Chuegos Olimpicos de 1896
1500 metros lisos en os Chuegos Olimpicos